(Návrh)

Komuniké

	Vláda Slovenskej republiky na svojom rokovaní dňa ... prerokovala a schválila materiál Návrh Inovačnej politiky na roky 2011 až 2013 v pôsobnosti Ministerstva hospodárstva SR.

	Základným zámerom politiky je vytváranie podporných mechanizmov pre vznik a rozvoj inovačných štruktúr, inovatívnych podnikov, partnerstva a spolupráce podnikov a univerzít v oblasti výskumu, vývoja a inovácií s cieľom dosiahnuť zvýšenie konkurenčnej schopnosti Slovenska. Vytvoria sa tak podmienky pre zvyšovanie konkurencieschopnosti, ekonomického rastu a zvyšovania životnej úrovne obyvateľstva.